UN Women
UN Women er FN's organisation for fremme af ligestilling og styrkelsen af kvinders rettigheder og muligheder med hovedkontor i New York.
Organisationen blev dannet i 2011 gennem en sammenlægning af fire eksisterende FN enheder der arbejdede for kvinders ligestilling: 
UN Womens mandat og arbejde bygger på Beijing deklarationen og handlingsplanen fra Topmødet for Kvinder i Beijing in 1995, på FN's konvention om afskaffelse af alle former for diskrimination af kvinder (CEDAW), også kaldet Kvindekonventionen, og Kommissionen for Kvinders Status (CSW), som organisationen servicerer. Derudover har UN Women en særlig placering i at fremme både mål og delmål for ligestilling og kvinders rettigheder i Verdensmålene vedtaget i 2015.
UN Women har tæt på 900 medarbejdere i omkring 80 lande, et budget på godt 400 millioner dollar og ledes af en eksekutiv-direktør, siden 2013 sydafrikaneren Phumzile Mlambo-Ngcuka (f. 1955).
UN Women er tilstede i FN-byen i København med et mindre nordisk repræsentationskontor. 